Der kleine Maulwurf
Der kleine Maulwurf (Di chlai Schäärmuus, tschechisch Krtek „Schäärmuus“ bzw. Krteček „Schäärmyysli“) isch d Figur vun ere tschechischi Zaichetrickserie. Si isch anne 1957 vum Prager Zaichner Zdeněk Miler gschaffe wore. Dr Miler het fir e Film iber d Flagsverarbaitig noch ere Zaichetrickfigur gsuecht un sei noch ere Legänd iner e Schäärmuushuffe gstolperet. Eso isch dr Wie der Maulwurf zu seinen Hosen kam entstande, wu dr Miler dr Silbrig Leeb z Venedig dermit gwunne het. Di beschte Kamraade vu dr Schäärmuus sin dr Haas, dr Iigel un d Muus. In dr Film wird em Lääbe in dr Natur au d Umwält in dr Stadt gegenibergstellt, un em naiv-chindlige Lääbe vu dr Dierer dr Alldaag vu dr Mänsche. Aafangs het d Schäärmuus au no gschwätzt, speeter nimi ass er iberaal uf dr Wält verstande wird.

Syter anne 1963 isch d Schäärmuus reegelmääßig im tschechoslowakische bzw. speeter tschechische Fäärnseh z sähne gsii. Är isch dert dr Star vum tschechische Sandmännli gsii, em Večerníček. In insgsamt 80 Länder isch di chlai Schäärmuus zum Erfolg woore. Z Weschtdytschland isch d Figur bekannt wore dur Die Sendung mit der Maus. In ere Videoedition het er zem Dail unter dr Namme „Pauli“ drait. 

D Musik isch vum Miloš Vacek, ab 1974 vum Vadim Petrov komponiert wore.

Episode

Fueßnote

Weblink 

 
 Maulwurf bei "The Big Cartoon Database"

Fernsehserii
Comic